
No. 1036/1936. 
Y Necrolog. 


Cu adâncă durere comunicăm Ven. Cler diecezan, 
că Rev.mul Alimpie Coste, Arhidiacon onorar, .proto- 
pop emerit şi paroh în Ceheiu, în ziua de 28 Februa- 
rie crt. a repaosat în Domnul, în anul al 65-lea al 
vieţii şi al 39-lea al preoţiei sale. 

Preoţii diecezani pentru odihna sufletului. repao- 
satului în Cristos Frate vor aduce la altarul Domnu- 
lui sufragiile pii obişnuite. 

In veci amintirea lui! 

Oradea, 3 Martie 1936. 


No. 1065/1936. | 
Concurs la parohia Căţălul. 
La parohia Căţălul (protopopiatul Zâlaului), care 
prin trecerea la pensiune a Rev.mului Graţian Flonfa 
urmează să devină vacantă, se publică concurs cu 


termenul de 1 Aprilie crt. 
Oradea, 9 Martie 1936. 


Apare 
la 1.şi la 15 a fiecărei luni 

| ABONAMENT: 

| Parohiile : ae 200 Lei 
Particulari: .. . . 160 Lei 

No. 1125/1936. 
Concurs la parohia Ceheiu. 


Pentru complenirea parohiei vacante Ceheiu (pro- 
topopiatul Șimleului) se publică concurs cu termenul 
de 1 Aprilie crt. ! 

Oradea, 9 Martie 1936, 


Concurs la postul de cantor din Popeşti. 


Curatoratul bisericii gr. cat. române din Popeşti, 
protopopiatul Marghita, publică concurs la postul de 
cantor pe ziua de 19 Aprilie a. c., pe lângă următoa- 
rele retribuţiuni: 3 jug. pământ arător — fănaţ cl. |. 
— 1 jug. mic intravilan, drept la păşunat şi ştoalele 
îndatinate. Concurenţii se vor prezenta în persoană, 
aducând cu sine diploma de cantor, certificat de mo- 
ralitate dela preotul propriu şi certificat de serviciu 
la caz că au mai funcționat undeva. Alesul va avea | 
datoria să instrueze elevii de şcoală în cânţările Ii- 
turgice. Cei capabili a conduce cor vor îi preferați. 

Fraţii preoţi sunt rugaţi să îndemne pe cantorii 
fără de post să concureze la acest post. 


Popeşti, 17 Februarie 1936. 
Curatoratuly 











e L.] d 
Anglicanism 

Când Henric VIII, acel barbă albastră, încoronat, se 
proclamă şet al bisericii englezeşti, englezii formau un 
popor foarte credincios şi care dase Bisericii o sumă 
de sfinţi şi de mucenici. Mucenici a dat Anglia şi în 
urmă, căci Henric VIII, ca să impună protestantismul, 
nu i-a ajuns să-şi decapiteze muierile ca pe găini, 
ci a trebuit să decapiteze arhierei şi miniştri. In sânge 
s'a născut anglicanismul şi prin sânge a putut să 
trăiască. De abea la sfârşitul secolului XVIII s'a abrogat 
legea care condamna la moarte pe englezul care trecea 
la catolicism. Tocmai ca la Turci, 

In aşa condițiuni, nu e de mirare că aproape nu 
mai existau catolici în Anglia. Preoţii cari îndrăzneau 
să pătrundă acolo, îşi puneau vieaţa în primejdie. Dea- 
bia în 1778 o lege, numită »Catholic Relief Act« abrogă 
câteva dispoziţiuni penale în contra catolicilor. Şi dea- 
bia peste doi ani găsim în Anglia 69.976 de catolici, 


“sunt 

și catolicism 


De aceea în 1791, un al doilea »Catolic Relief Act,« 
autorizează pe catolici să-şi clădească câteva biserici... . 
La 1814 ei ajung 160.000 şi în 1829, cândli-seacordă- _. 
în sfârşit drepturi politice, erau 200.000 faţă de 
15.000.000 de protestanți. In 1837 ajung la 400.000; 
800.000 în 1851 şi la 1888 se: ridicaseră la 
1.359.831.: Astăzi ei se apropie la 3 milioane. Aceasta 
în Anglia propriu zisă, fără de Scoţia şi Irlanda. Nu- 
mai în Anglia dar, azi 18 milioane sunt anglicani, 
2 milioane puritani, 7.400.000 seciari, mozaici 300.000 
şi 9 milioane fără de religie. Care va să zică, catolicii 
sunt cam 0 zecime din populaţie. 

In secolul XVII, pentru catolicii din A sila ajungea 
un Vicar Apostolic, mai târziu erau opt. Piu LX, la 1849 
numeşte pe Wiseman cardinal şi arhiepiscop de West- 
minster, intemeind şi 12 episcopii, toate atârnătoare de 
acela. Leon XIII mai tărziu creiază trei eparhii, iar 

Piu X le înmulfeşte, creind trei provincii mitropolitane : 
la Westminster, Liverpool şi Birmigham, pe lângă care 
Benedict XV mai creiază şi arhiepiscopia din Cardifi. 
Astăzi în Anglia există 18 eparhii, dintre cari patru 
mitropolitane. 

Bisericile sunt pline. Poporul creste; şi sunt so- 
cotite itrecerile dela anglicanism la catolicism, cam 
16.000 pe an. Asta încă odată în Anglia, fără de Scoţia 
şi Irlanda. 

Deşi nesubvenţionaţi de nimeni, catolicii îşi clă- 
desc biserici frumoase. Catedrala din Westminster în 
inima Londrei aduce cu San Marco din Veneţia şi cu 
Sfânta Sofia din Constantinopol. Picturile şi mozai- 
curile din acestă catedrală, atrag atenţiunea călătorilor. 
La Liverpool, au ridicat o catedrală mai mare decât 
S. Pavel din Londra, care, ca mărime, trecea de a 
cincea biserică din lumea întreagă. 

Bisericile acestea sunt pline, pe când în cele an- 
glicane nu prea găseşti lume multă. In templele sec- 
telor e şi mai gol, cu toate că pastorii acestor secte 
nu ştiu ce să mai inventeze ca să-şi adune auditori. 
Multe sunt goale, închise, de vânzare sau li-s'a dat 
altă întrebuințare. Clerul anglican numără peste 18 
milioane de credincioşi şi 16 500 de clerici. Au scăzut 
la acest număr dela cel de 23.090, câţi erau când nu 
aveau credincioşi decât 14 milioane. Mai bine de 4000 
de parohii sunt azi vacante, din lipsă de postulanţi. 
Cu toate că clerul anglican este cel mai bine plătit 
din lumea întreagă, în 1927, nu găsim decât 350 de 
numiri noui în loc de 550 câte erau înainte. Şi nu- 
mărul lor scade pe îiecare an. Din pricina aceasta, — 
probabil, — numărul celor ce se declară fără de nici 
o credinţă s'a ridicat la 9 milioane. 

Nu se poate zice că clerul anglican e lipsit de 
„zel şi activitate ; dar majoritatea celor ce în adevăr 
sunt credincioşi, tot mai mult părăsesc anglicanismul 
şi se declară catolici. Fiul unui guvernator al Băncii 
Angliei — Manning — părăseşte o parohie foarte bo- 
gată şi merge la Roma şi cere dela Papa hirotonire 
canonică. Newman, alt cleric anglican, o podoabă a 
Universităţii de Oxiord, se duce într'o mănăstire de 
„ benedictini. Amândoi ajung cardinali şi biserica angli- 
cană ca şi Universitatea din Oxiord, trec peste orice 
consideraţie şi mândrindu-se cu ei, îi serbează când 
au îmbrăcat purpura cardinalice. Alt clergyman an- 
glican fiul lordului Benson, arhiepiscopul din Canter- 
bury, scriitor cu reputație mondială, părăseşte angli- 
canismul şi în 1904 e hirotonit preot la Roma. Amu- 
rit în 1914. Caracteristic al moravurilor englezeşti de 
acum este că, pentru el, tatăl-său primatul Angliei 
aşezase o capelă catolică în castelul său, ca să poată 
liturghisi când venea să-şi vadă părinţii. 

Pe când clerul anglican scade şi vocaţiunile preo- 
țeşti se răresc, la catolici cresc. in 1830 erau în An- 
glia 434 preoţi catolici; 813 în 1850; 1242 la 1862; 
2573 peste treizeci de ani şi în 1929, 4349. In anul 

1934, erau 4825: 3182 preoţi de mir şi 1643 ieromo- 
nahi, căci 40%/, din clerul englez îl formează călugării. 

Astea toate numai în Anglia. Şi dacă mai ştim 
că în Scoţia trăesc şi se înmulţesc prin dese conver- 
siuni catolicii, iar că Irlandezii sunt toţi catolici, ve- 
dem că în Insulele Britanice trăesc vre-o zece mili- 
oane de catolici. 

Şi găsim pretutindeni. Din camera lorzilor fac 
parte 48, în frunte cu ducele de Malborough şi cu 
ducele de Norfolk. In Camera comunelor mai sunt mulţi, 
căci dintre catolici sunt unii conservatori, alţii liberali 
sau laburişti. Sunt şi au fost miniştri, cum spre pildă 
Lordul Elmey. In administraţia colonială, în diplomaţie, 
caşi în armată şi marină; pretutindeni în sfârşit ca- 
tolicii se disting şi se impun. 

In ce se numeşte Biserica de sus, mai toți do- 
resc reîntoarcerea la Roma. Lordul Halifax, până în 
ultimul ceas, neobosit şi fără siială a lucrat în direc- 
ţia revenirei anglicanilor acolo de unde i-a scos cu 
de-asila Henric VIII. În Biserica de jos, însă, domină 
spiritul protestant cel mai rătăcit. Fâră a pretinde că 
anglicanismul a intrat în agonie, nu se poate tăgădui 
că el a ajuns la o cotitură vitală a existenţei sale. 

Ca să-l 'salveze, dacă e cu putință, o sumedenie 
de preoți şi de profesori anglicani, s'au gândit la o 
unire cu Răsăritenii. La ideea asta s'au raliat şi ca- 
tolicofilii de sus şi reiormaţii de jos. Fiecare însă cu 
alt gând. Englezul prin firea lui are o minte îoarte 
subtilă, unii o numesc perifidă. Cert este, că în cele 
bisericeşti caşi în cele politice, ei ştiu să-şi ascundă 
minunat intenţiile, cu mult fariseism. De aceia Dnmne- 
zeu singur ştie ce ascund ei, în iu de a se uni 
cu Răsăritenii. 

Neîndoios este că cei de sus, speră că după a- 
ceia, vor putea să se înţeleagă mai uşor cu Roma, 
vorbind şi în numele Răsăritenilor, iar cei de jos, 
nădăjduesc să-i protestantizeze pe toţi, Politicianii vor, 
ca prin bisericile dela Răsărit, să-şi întindă influenţa 
în Balcani, în Asia şi în Africa, unde au mari in- 
terese. 

Grecii pot crede că, unindu-se cu Anglicanii, An- 
glia îi va ajuta să contine a stăpânii pe arabii-neuniţi, 
din lerusalim, Asia-Mică şi Egipt, cari să luptă a se 
descotorosi de hegemonia grecilor din Patriarhiile leru- 
salimului, Antiohiei şi Alexandriei şi din Muntele Sinai. 
Dar românii, românii cu se s'ar putea alege ei dintr'o 


“astfel de unire? 


“Dacă unirea cu anglicanii s'ar face, aşa cum vreau 
cei din Biserica de jos (marea majoritate a anglicanilor 
protestanți îndărătnici, adevăraţi critici), bisericile ră- 
săritene ar cădea toate în protestantismul cel mai de- 
săvârşit. Rezultatul pentru România ar îi, că unificarea 
atât de dorită a bisericilor româneşti va deveni absolut 
imposibilă. Mai mult decât probabil că, cei, mulţi pu- 
țini, câţi sunt sincer ortodocşi, vor trece la unire, iar 


ceilalţi toţi vor deveni protestanți, cum era să devie, 

în Ardeal la începutul secolului XVIII. Din ziua aceea 
cu adevărat vor începe în România lupte confesionale 
cum mau mai fost şi de care Dumnezeu să ne îe- 
rească. Ar fi .deci unirea cu anglicanii, în aceasta 
„ipoteză, un dezastru nemaipomenit. 

Dacă însă unirea cu anglicanii s'ar face aşa cum 
doresc cei din Biserica de sus, foarte curând după 
aceea se vor uni toți cu Roma. Aceasta ar per- 
mite englezilor să-şi valorifice faţă de Vatican, anu- 
mite dorințe ale lor, răsăritenii ar trece pe al doilea 
plan, ca simpli clienţi ai Angliei, iar biserica autoce- 
fală română va rămănea la coada tuturor. Din punct 
de vedere creştinesc nu prea are importanță cine e 
la cap şi cine e la coadă; dar din punct de vedere 
politic şi naţional românesc, ar îi şi asta un dezastru, 

lată unde ne pot duce, în cel mai bun caz, 
tratativele cu anglicanii. Că anumiţi bisericani nu-şi 
dau seama şi caută doar explicaţiuni scrise fără de nici 
o valoare reală, e trist. Dar şi mai trist încă este, că 











Modelul lucrătorilor. 


losii a fost un lucrător. Sfântul Spirit îi face din 
aceasta un titlu de glorie. Sfânta Evanghelie nu ne 
spune prea multe lucruri despre el; totuşi notează cu 
grije două lucruri cari îl fac mare: el a fost un drept 
şi un lucrător. Iosif, fiul lui David, care ar fi putut 
ajunge, ca şi strămoşii lui — dacă Dumnezeu ar îi 
permis — un atotputernic ori cel puţin un om cu si- 
tuaţie bună, îu ceea ce mulțimea considerabilă a nea- 
mului omenesc este: un lucrător cu braţele, care ca 
să trăiască şi să se hrănească trebue să lucreze. 

Nu suntem prea lămuriţi asupra felului de meşte- 
şug ce-l deprindea Sfântul [osiî. Dulgher ne spune 
Evanghelistul, şi aceasta înseamnă un maestru price- 
put la lucrul lemnului, 

Ca să se supună Legii, losif cu Isus şi Maria 
prin vieaţa lor resemnată, oferă omagiile cuvenite Stă- 
pânului absolut. În modestul atelier îşi ascuţiau unelte 
le de lucru, pentru ca să făurească vre'o scândură 


bine lustruită, ori vre'un modest mobilier pentru câte 


o casă sărăcăcioasă. 

In chipul acesta: şeiul Familiei sfinte avea mâinile 
caşi rupte de oboseală, hainele spintecate de lucrul 
greu ce-l exercita cu ardoare sfântă. Din timp în timp 
mai întrerupea lucrul ca să şteargă fruntea plină de 


sudoare ori ca să tocmească ori arate ceva >»Mi-. 


cului Învăţăcel« cu simplicitate şi cu iubire însă 
totdeauna. 

Urmaţi pe acest model de lucru pe străzile din 
Nazaret! E întovărăşit ori unde merge de »scumpul 
Invăţăcel« care îi poartă unealta de lucru la clienţii 
ce i se oferiau. Cu picioarele înfăşurate în nişte san- 
dale, cu o tunică uşoară lăsată pe umeri, îşi încovoia 
spatele sub greutatea sarcinii. 

cei ce conduc politica bisericească a Statului Român, 
sunt de o superiicialitate descurajatoare şi se lasă a 
ii conduşi de teologaşi cari au ei nevoie de conducere; 
asta e, dacă se poate, şi mai trist. 

In Anglia, România n'are ce căuta. Nu anglo= 
saxonii au sâ ne dea nouă directive politice şi sufle- 
teşti, nici să îim remarcaţi de slovobizantini nu se 
mai poate. Noi suntem un popor neolatin, întocmai ca 
Franţa, Italia, Spania, Portugalia şi America de Sud, 
cu singura deosebire că, în cele bisericeşti suntem bi- 
zantini şi bizantini trebue dar să rămânem în cele 
bisericeşti; dar bizantini ca S. Atanasie, S. Grigorie, 
S. Vasile, S. loan Chrisostom şi S. Tarazie, iar nici 
decum ca Cerularie sau Marcu Efesinul. 

Dacă am înţelege toţi acest adevăr cum se cade 
bisericile româneşti s'ar unifica foarte uşor şi ar că- 
păta, îoarte curând de la Roma, o situaţie şi privi- 
legii la cari ar râvni Constanţinopole, Antiochia, 
Alexandria şi toţi slavobizantinii din lume. M. 1. C. 








+ 

lată cum îşi frăi acest ales de Dumnezeu. vieaţa 
până la adânci bătrâneţe. Căci el nu cunoştea nici 
odihnă nici retragere dela munca cinstită ; şi câştigul 
nu era aşa de considerabil încât să-i aducă alt venit 


“decât cel de lipsă unui traiu strict modest. Aştepta 


seara să sosiască, ca să se "'ntoarcă acasă şi să se 
odihnească în familia sa. Dar oare putea el face aceasta 
totdeauna ? Nu se întâmpla să lucreze chiar şi noaptea ? 
Când. cineva e sărac şi îşi câştigă numai din mâini 
traiul, de multeori se întâmplă că oboseala, munca, 


“îngrijorarea, te face să le înfrunţi pe toate ca să sa- 


tisiaci exigenţele unei vieţi lipsite. 

Iosif simte ca şi toată lumea oboseala dar el o 
suportă cu bucurie, căci ştia că lucrează sub privirea 
lui Dumnezeu. lar a lucra sub privirea aceluia în- 
seamnează să te faci mai evlavios. El nu se împărţia în 
două părţi, pentru lucru şi pentru rugăciune. Nu, lu- 
crul şi rugăciunea îi erau una. & 

Cu ce conştiinţă săvârşia el orice lucru; acolo îşi 
punea toată grija, deprindea meseria cu toată perfec- 
țlunea posibilă, căci el voia ca clienţii lui să fie răsplă- 
tiți pentru banii lor. Noi putem să fim siguri că nu-i 
frauda şi se mulţumia cu o plată raționabilă şi dreaptă. 

Ce să zic, apoi, cum îşi iubia el profesiunea sa? 
Îi era plăcută căci vedea în ea mijlocul providenţial 
de a asigura vieaţa Familiei sale şi de a se 5upune 
legii divine care prescrie ca orice om să-şi agonisească 
pâinea în sudoarea îejei sale. In aceasta caşi în toate, 
el era plecat să facă voința bunului Dumnezeu. Şi 
fiindcă EI l-a aşezat într'un atelier de dulgher, el care 
era destinat să trăiască într'un palat regal, lui îi era 
mai drag acel atelier. 

Zi de zi, el lucra atât cât Dumnezeu voia. Dar — 

el nu ezita — chiar dacă un lucru era repede de făcut 
— să lase ciocanul ori dalta când Dumnezeu i-o cerea 
aceasta. Ca să se roage el ţinea ziua Sâmbetei, cer- 
ceta regulat sinagoga, făcea pelerinaj, se odihnia, căci 
tot caşi lucrul odihna e o datorie. 

Nimănui nu e permis să leneviască. Legea divină 
a lucrului se impune tuturora. Ne pare că Creatorul 
a promulgat-o numai ca pedeapsă a păcatului original. 
Dar nu: omul a îost creat casălucreze. »Domnul a 
luat pe om şi l-a aşezat în paradisul plăcerilor pentru 
ca să lucreze« (Fac. 2, 15). Şi noi nu tâgăduim că după 
comiterea păcatului, Creatorul adaugă: Prin muncă 
grea îţi vei câştiga hrana şi în sudoarea feței tale vei 
mânca pâinea ta (Fac. 3, 5—19). 

Datorinţa de a lucra nu devine mai grea decât 
după păcat: dar exista dintru început. E clar că 


voința lui Dumnezeu e formală. Nimeni din noi nare 


dreptul să se sustragă de aici. lar Sfântului Pavel, el 
însuşi lucrător cu mâna, nu-i era ruşine de meseria 
ce o deprindea (|. Cor. 4, 12; II. Tes. 3, 8) şio 
reaminteşte foarte aspru creştinilor de pe vremea sa 
şi din toate timpurile: »Dacă cineva nu vrea să lucreze, 

nu trebue nici să mânânce« (II. Tes. 3, 10). Chiar şi 
cei bogaţi se supun muncii căci ea e în îolosul lor. 
Munca e talantul dat nouă ca să-l valorificăm. 
Dela noi depinde ca sâ-l îngropăm orisă-l înmul- 


țim. Şi-l vom înmulţi dacă vom păşi pe urmele lui Isus. . . 
lar Isus a petrecut cea mai mare parte a vieţii sale 


într'un atelier; el a reabilitat prin pilda sa lucrul ma- 
nual; prin vieața şi moartea sa căci el muri pe crucea 
sclavilor, adică a lucrătorilor de pe acea vreme. 

Să lucrăm caşi creştini adevăraţi! O putem face 
aceasta caşi Siântul losif care lucra sub ochii” lui 
Dumnezeu, căci Dumnezeu «e 'de față pretutindeni, 
adevăr ce noi cu toţi îl cunoaştem şi credem, dar pe care 
l-am uitat în practică; cât de uşor e să zici: Dumne- 
zeu e acolo: el mă vede, şi dacă eu sunt slab ele 
acela care îmi va ajuta. 

In felul acesta munca ne ridică la Dumnezeu; 
altiel ea ne va întoarce sufletul către pământ, departe 
de a ni-l înălța, ea îl va animaliza. Să nu fie! 

Ci modelul lucrătorilor, sfântul losii să ne dea - 
lumină. ca să înţelegem aceste simple, dar mari ade- 
văruri, Păr. Nic. Cristea 














— 

Clerul şi Acţiunea Catolică 


— Cuvintele S. Părinte Pius XI către clericii 


Vrem să Vă arâtăm gândul nostru întreg, des- 
voltat într'o enciclică şi care a fost mult cumpănit 
de Noi, precum nădăjduim că el va fi cumpănit şi 
de cei ce-l vor ceti, cum ştim că cetiţi şi voi, iubiți 


fii, această enciclică şi cele ce privesc raportul din-: 


tre preoțime și acțiunea catolică. Acţiunea Catolică 
are această urmare fericită că statornicește o legă- 
tură mai strânsă, mai prietenească înire preoţi şi 
elementele ce o compun : fineri, bărbaţi, femei; sar 
pulea zice o apropiere personală, fiindeă Acţiunea 
Catolică, prin definiție, e participarea. laicatului la 
apostolatul ierarhic; un contact ce aduce urmarea 
ce o dați înșivă, precum am dat-o şi Noi şi pe care 
n'o pulem recomanda îndeajuns afenţiunii tuturor, 
pentru a ne da seama că e necesar, că trebue să 
facem din toată viaţa, din toată fiinţa, din toată pur- 
larea noastră preojească o adevărată pildă, o pildă 
vie. Aţi înțeles însemnătatea acestei idei; ea pro- 
duce un bine nemăsurat, dacă rămâne to!deauna în 
spiritul, în inima și mintea fiecărui preof, mai cu 
seamă în a acelora cari sunt chermaţi de Providenţă 
să fie asistenții Acţiunei Catolice. 

Acesta e, de bună seamă, unul din rezultatele 
cele mai mari şi mai prețioase ce se desprind, cu o 
fericită necesitafe, din Acţiunea Catolică. Să ştiţi că 
Noi nu vom putea niciodată să mulțumim Bunului 
Dumnezeu pentru această apropiere a laicilor de 


Seminarului Francez din Roma, la 9 lan. 1936 — 


preoți, a laicatului de cler, care-i face să trăiască 
o viaţă comună, în comunilate de muncă peniru îm- 
părăția Domnului Christos, pentru întinderea aceste: 
împărăţii binecuvântate. 

Iată o. întâie reflexie ! Mai este una care arată, 
ce dobândește, din această apropiere, preotul care 
colaborează la Acţiunea Catolică. E un fapt foarte 
mângăitor, un fapt de preț negrăit. Mulţi preoți și. 
episcopi Ne-au arăfat ce pildă binefăcătoare, recu- 
noscătoare, primesc și ei, la rândul lor, din această 
conlucrare intimă a laicilor la Acţiunea Catolică , 
ceea ce e minunaf, fiindcă arată puterea harului lui 
Dumnezeu. Trad. |. G. 


Agru la Dumbrăviţa-mică. 


Membrii »cercului agrist Holod şi jur« Duminecă 
în 23 Febr. a. c. s'au deplasat pentru prima dată în 


filia Dumbrăviţa, administrată de harnicul preot din . . 


Rogoz, Păâr. C. Marian. Cu tot timpul nefavorabil, toți 
membrii şi-au ținut de datorie să se prezinte la acest 
cerc. Şi nu zadarnic. Sala şcoalei primare s'a dovedit 
neîncăpătoare ca să cuprindă mulțimea credincioşi- 
lor din loc, pe cum şi pe agriștii din parohiile: Ho- 
lod, Vintire, Rogoz şi Mociar. 

Şedinţa s'a deschis la ora 14" cu un program 
bogat şi variat. Punctul prim a fost cântarea »Te 
ador Isusea cor, executat de elevii şcoalei condusă 

de înv. dir. S. Tition. Urmează cuvântul de deschidere 
al preşedintelui Alex. Văcărescu, care în cuvinte bine 
simţite arată, ce este Agru? care este scopul Agru:- 
lui ? îndemnând pe cei prezenţi să se înroleze în 
aceasta asociaţie. Urmează mai multe cântări şi poezii, 
pe cum şi 'monoloage, executate de elevii şcoalei 
primare. In cadrul programului, îşi desvoaltă con- 
ferința D-lI înv. dir. |. Tămaş din Holod, despre »lu- 
birea lui Isus«. Conferinţa a îost ascultată cu mult 
interes. Urmează conferinţa înv. dir. «din Vintire, FI. 
Leuca, despre »Viaţa primilor creştini în catacombe«, 
A fost un subiect cât se poate de bine ales, mai ales 
că, conierenţiarul a descris diferite perzecuții în culori 
atât de vii în cât a înduioşat ascultătorii până la 
lacrimi. | 

La urmă, preşedintele aduce mulţumirile sale dis- 
tinsului înv, dir. din loc DI. 1. Tition pentru munca depusă 
la reuşita acestei serbări, rugându-l ca şi altă dată să-şi 
dea concursul său Agrului! Intr'o cuvântare plină de 
îndemnuri părinteşti, Păr. C. Marian mulţumeşte în nu- 

mele credincioşilor tuturor participanţilor, învitând pe 
cei prezenţi să ia parte la »Binecuvântarea FEuharis: 
tică» ce s'a oficiat în biserică de către Păr. V. Gher- 
gariu din Holod. Răspunsurile au fost date din partea 
agriştilor din Holod şi Vintire. Predica a rostit-o Păr. 
V. Muntean din Vintire despre »Apostolate. 

Membrii cercului trecând la locuinţa d-lui înv. 1. 
Tition au fixat viitoarea şedinţă în parohia Mociar, unde 
vor conferenţia d-na înv. Herman din Rogoz şi d-l înv. 
I. Tition din Dumbrăviţa. 

Cu regret s'a luat la cunoştinţă demisia din postul 
de secretar al »Cercului«, dl |. Tămaş, care din 
cauza multiplelor ocupaţiuni nu e în stare să conducă 
agendele legate de acest post. Comitetul după ce-i 
aduce mulțumiri pentru munca depusă pentru prospera- 
rea acestui cerc agrist, alege de secretar pe d-l înv. |, 
Tition. 

S'a înserat dea-binele când oaspeţii au părâsit 
comuna, ducând cu ei cele mai plăcute amintiri, 


LA, 




















Monografia parohiei Peceiu, 
din judeţul Sălaj. 


VII, 


Ca preot în Peceiu îl ajunge o grea pierdere. So: 
ţia îi moare şi rămâne văduv, cu doi copii: lustin, 
născ. la 19 Nov. 1913 şi Emil, născ. la 15 Mai 1915. 
Al treilea copil: Vicfor-George-Alexandru Moody, născ. 
la 20 Aprilie 1917, a repausat în 13 Decemvrie a a- 
celuiaşi an şi e înmormântat în cimitirul bisericii din 
Peceiu, aproape de sf. altar. i 

In 30 lulie 1921, păr. Vasile Moody pleacă din 
Peceiu ca paroh Il. la Şimleul-Silvaniei, 
unde se află şi azi. 4 

Dela 30 Iulie 1921 şi până la 8 lulie 
1926 a administrat parohia Peceiu On. Domn 
Emil Pop, preot în Crasna (născ. la 7 Oct. 
1889 în comuna Piatra şi hirotonit la 3 Dec. 
1916). În vremea aceasta, la 24 lunie 
1923, se întâmplă un fapt de-o însemnătate 
capitală pentru parohia Peceiu. Episcopul, 
Gherlei Dr. luliu Hossu, îşi face turneul i 
de vizitaţiune canonică a comunelor din 
judeţul Sălaj, oprindu-se şi în Peceiu, unde 
a admirat trăinicia  bisericuţei, edificată la 
anul 1587. (Vezi fotografia bisericii din 
Peceiu), Ei] 

Prin 1925—28, vrednicul învăţător local 
Gavril Moigrădeanu înjghebează un cor bi- 
sericesc, care cânta răspunsurile la”sf. litur- 
ghie, în Dumineci şi sărbători; îînsă ţin 15 
August 1926 pleacă la armată, rămânând 
ca suplinitor On. Domn Nicolae, Bretan (nă- 


scut în 1902 şi hirotonit în 1926). Ela ocupat parohia 
Peceiu abia cu o lună de zile mai înainte, adecă la 
8 lulie 1926. In 17 Decemvrie, însă părăseşte paro- 
hia, rămânând ca preoţi suplinitori On. Domni: Dr. 
Augustin Taloş din Bânişor şi Emil Pop din Crasna, 

In 1927 e atinsă şi parohia Peceiu de paralizia 
infantilă, care bântuia în toată ţara. Tot în acest an, 
în şedinţa senatului bisericesc din 25 Aprilie, se ho- 
tăreşte edificarea nouei case parohiale, pe cheltuiala 





Biserica gr. cat. din Peceiu. 

credincioşilor, — din cauzăcă cea veche a îost dă- 
râmată de apă, în urma revărsării râului Peceiu, pen- 
tru suma de Lei 132.500, — însă nu pe acelaş loc 
unde a fost vechea casă parohială, ci acel teren s'a 
vândut pentru suma de Lei 22.900, lui Jula Petru. La 
această sumă s'au adus banii, cari erau strânşi în 
vederea edificării bisericii şi restul ce nu s'a ajuns, 
până la 132.500 lei, sau încasat dela credincioşi. 
De-odată cu edificarea casei parohiale, s'a transportat 
şi grajdul, cu şura veche parohială, (ce se găsea pe 
grădina parohială, vândută lui Jula Petru), pe aceeaşi 
grădină cu noua casă parohială. 

In 26 Februarie 1928 e introdus ca administrator 
parohial local On. Domn Corneliu (Ştefan Ceciliu) Lă- 
pădat, născut la 9 lanuarie 1903, în comuna Belotinţ, 
judeţul Timiş. In 1921 termină opt clase de liceu şi 
ia bacalaureatul la Baia Mare. In 13 Noemvrie 1927 
se căsătoreşte cu d-şoara Marioara, născ. Silaghi, şi 
apoi în Februarie 1928 se hirotoneşte preot, căci ter- 
minase studiile teologice la Academia de teologie din 
Gherla. 

In luna Aprilie a anului 1929 se iveşte în comu- 
nă epidemie de pojar, de care au suferit aproape toți 
copiii de şcoală, însă din fericire n'a murit nici unul. 
La sfârşitul anului şcolar, On. Domn Corneliu Lăpă- 
dat care era pe atunci preşedintele comitetului şcolar 
local, le-a împărţit copiilor merituoşi: cărţi, iconiţe 
sfinte şi bomboane. 

A fost un regret unanim din partea tuturor cre- 
dincioşilor, când, la 13 August 1930, preotul Corneliu 
Lăpădat pleacă ca administrator parohial la Ghirolt, 
rămânând ca preoți suplinitori ai Parohiei Peceiu On. 
Domni: Vasile Chira din Morin şi Dioniziu Vicaş din 
Bănişor, până la 27 Septemvrie, când ocupă parohia 
On. Dom Gheorghe Pop, (născ. la 4 Martie 1900, în 
Sanislău şi hirotonit la 11 Aprilie 1926), venit din Fi- 
zeş, care însă stă în Peceiu abia două luni de zile, iar 
în 25 Noemvrie 1930 pleacă, ca administrator paro- 
hial local la Doh, rămânând parohia Peceiu iarăşi în 
administrarea preoţilor Dioniziu Vicaş din Bănişor şi 
Vasile Chira din Marin. 

Incepând cu ziua de 15 August 1930, înființându- 
se a cincia dieceză română unită a Maramureşului, 
“prin bulla papală »Solemni conventione« dela 5 Iunie 
1930, dieceza de Oradea a pierdut 31 parohii, trecute 
la noua eparhie. În schimb a fost compensată prin 
alăturarea la toritorul ei a 28 parohii rupte din par- 
tea de vest (Eriu şi Sălaj) a eparhiei Gherlei. Intre 
acestea, cu ziua de 15 August 1930, a trecut şi pa- 
rohia Peceiu sub jurisdicțiunea episcopului român unit 
din Oradea, care de prezent este 1. P. S. Sa Epi- 
scopul Dr. Valeriu Traian Frențiu. Prin aceasta, pa- 
rohia Peceiu s'a despărţit, după 77 ani, de episcopia 
Gherlei, căreia i-a aparţinut dela 1853 până la 15 
August 1930. 

In 4 lanuarie 1931 este întrodus ca paroh al Pe- 

ceiului On. Domn loan Aluaşiu, (născut în 1876 şi 
hirotonit în 1904). El a condus parohia până în 12: 
lanuarie 1933, dela care dată rămâne iarăși vacantă, 
şi e administrată de On. Domn Pop Emil, preot în. 
Crasna, pănă la 2 Aprilie 1933, când a fost întrodus,. 
— de către On. Domn Liviu Trufaşiu, notar tractual, 
— actualul administrator parohial, On. Domn Valeriu. 
Gregoriu Sima, născut la 23 Octomvrie 1910, în co- 
muna Vişag (jud. Cluj), autorul monografiei de faţă. 
Studiile liceale le-a urmat şi terminat în Şimleul-Sil- 
vaniei, în primăvara anului 1929, iar în toamna ace-- 
luiaş an, ia bacalaureatul în Satu-Mare. Studiile teologice: 
le-a terminat în primăvara anului 1932, la Academia. 
teologică din Blaj, unde a studiat Si. Teologie şi îilo- 
zolia, deoarece părinţii săi aparțineau diecezei de Alba- 
lulia şi Făgăraş. La 1 Decemvrie 1932 se căsătoreşte: 
cu D-şoara Silvia Ignea, învăţătoare în Chieşd, jud. 
Sălaj, şi apoi — după ce se hirotoneşte preot în Blaj, 
la 22 Decemvrie 1932, prin punerea mânilor |. P. S$. 
Sale Episcopului Dr. Valeriu Traian Frențiu dela Oradea,. 
— în 22 Martie 1933 e primit în Clerul diecezei de 
Oradea şi numit la cererea proprie, administrator pa- 
rohial local la Peceiu, 

De aci urmează să conducă firul prezentei . mo- 
nografii, acela care va îi învrednicit să continue opera 
înaintaşilor noştri, în păstorirea credincioşilor din pa- 
rohia Peceiu, jud. Sălaj, întrucât eu n'aş îi în stare 
să redau absolut imparţial cele înfăptuite în parohie 
pe timpul păstoririi mele. 

Mărire şi laudă iui Dumnezeu! 

Preot Valeriu Gregoriu Sima. 








— Serbare Culturală. in ziua de 9 Februarie, 
Ordinul al treilea franciscan român, a ţinut în sala 
festivă a Şcoalei Normale gr. catolice, o serbare cul- 
turală, foarte reușită. Programul bogat şi bine ticluit 
a adunat un public ales şi numeros. Sala, destul de 
mare s'a dovedit neîncăpătoare. Executorii s'au achitat 
de datoria lor în chip cât se poate de plăcut. Tânăra 
orhestră a D-lui A.Z. Bornemisa, care a avut un mare 
rol, a dat o dovadă strălucită de progresul pe care îl 
realizează zi de zi prin munca neobosită a zelosului 
ei dirijor. Cântecele poporale bihorene, cântate de ex- 
celentul cor al Maestrului Hubic, au stârnit puternice: 
aplauze. La înălţime a fost şi cvartelul executat de 
simpaticii liceişti. Punctul, care a reuşit mai bine, a 
fost monologul lui Alexandri: »Barbu lăutarul«, exe- 
cutat cu mult gest de iscusitul cântăreţ D-l loan Dronca. 
Conferinţa P. Dr. Dominic Niculaeş despre Rolul Or- 
dinului al treilea franciscan în istorie şi în vremurile 
noastre printre români — a luminat pe mulți asupra 
acestei binefăcătoare asociaţii, atât de răspândită şi 
iubită de Papi şi de Biserică. Tabloul viu, reprezentând 
pe sf. Francisc în mărirea raiului, a dat sfârşit acestei 
serbări franciscane, lăsând în inimi mulțumire deplină. 
şi îndemnuri curate. 

— Hirotoniri. |. P. S. S. Episcopul diecezan, a 
ridicat la treapta Si. Preoţii pe următorii clerici absol- 
venți : în Dumineca lăsatului de brânză, 23 Februarie 
crt. pe Adrian Boşca din Carei, iar în Dumineca a 
Wil-a din Paresimi, 15 Martie crt. pe Pavel Pordea din 
Ip (Sălaj). 

— Din activitatea Reuniunii Mariane din 
Zălau. Pe o colină din spre apus a oraşului Zălau se 
ridică, majestos şi impunător, frumoasa biserică nouă, 
clădită pe cheltuiala harnicilor noştri credincioşi. E o 
podoabă de arhitectură, ce rivalizează cu cele mai îru- 
moase biserici din ţară. Terminată cu multă jertfă şi 
grele frământări, în toamna anului 1934 e consacrată 
şi deschisă cultului credincioşilor. Înteriorul însă avea 
încă multe lipsuri, cari nu puteau îi satisfăcute la 
momenț. 

În acest scop se îniiințează, la sărbătoarea In- 
trării Maici Domnului în Biserică din acel an, la stă- 
ruințele protopopului local, Reuniunea Mariană a Fe- 
meilor. Reuniunea ia fiinţă cu 76 de membre, ale- 
gându-şi de prezidentă pe D-na Tereza Dr. Ember, 
soţia vrednicului prim-preşedinte al Tribunalului din loc. 

După abia un an de rodnică activitate numita 
D nă, cu tot regretul unanim — reclamată de multiple 
-ocupaţiuni — trebue să se retragă dela conducere. 
După un scurt timp de stagnare a Reuniunii — în 
lipsă de prezidentă — în toamna anului trecut, condu- 
cerea Reuniunii 6 preia D-na Avrora Ing. Terdic. 
Râvna de invidiat pentru podoaba Casei Domnului şi 
practica convins creştină a nouei prezidente, vor fi 
chezăşia unei laborioase activităţi a Reuniunii. 

Şi într'adevăr, cei ce şi-au pus speranțele în cea 
aleasă, nu s'au înşelat. Munca dezinteresată a prezi- 
dentei ajutată de harnicele membre, în timp relativ 
scurt, va pune baza unui fond de nu mai puţin de 
50.000 Lei, căruia îi va mai adauge unul de 
20.000 Lei; capital ce va răscumpăra mobilierul intern 
necesar pentru noul lăcaş al Domnului. La ce se mai 
adauge viaţa intens religioasă a membrelor, apropierea 
lună de lună de Si. Taine şi peste tot o viaţă de rod- 
nic apostolat pe toate terenurile. 

Pentru toate mărire şi preamărire Sf. Fecioare, 
care astfel ştie să-şi însufleţească fiicele ce luptă în- 
crezătoare: sub îlamura-i proteguitoare ! 


— Concert la Beiuș. Duminecă seara orăşelul 
Beiuş a avut prilejul să asculte un frumos concert de 
compoziţiuni originale ale D-lui prof. de muzică, Pâr. 
Mihail Bruchenthal. Toate lucrările executate după 
program, pe lângă originalitatea, ciaritatea lor armo- 
nică melodică şi ritmică, mai exprimă ceva profund şi 
gânditor. 

Reveria pentru vioară şi pian, se distinge printr'o 
fineţe mare, bogăţie melodică şi claritate armonică. 


Sonata No. 4 (în re major) executată cu o impe- 
cabilă tehnică şi multă pătrundere de D-şoara prof. 
Gabriela  Mecskonyi, este o lucrare grandioasă cu 
precise teme clare, puternic expresive, cu un andante 
foarte proiund; scherzo-ul îin şi elegant. 


„Scherzo-ul“ din sonata No. 2, executată de D-şoara 
Irina Killner clasa VII, cu o desăvârşită interpretare, 
este o lucrare din cele mai clare şi mai subtile, o lu- 
crare care ne redă ideea desăvârşită de scherzo 

„Fantezie în la major“ executată cu mult tempe- 
rament de D-şoara ludita Killner clasa IV, este o lu- 
crare foarte expresivă, bogată în variaţiune de idei şi 
sentimente. 

„Rondoul Românesc“ executat ireproşabil de 
D-şoara prof. Gabriela Mocskonyi, este o lucrare va- 
loroasă având un caracter profund românesc, alcătuită 
cu multă artă. 

Melodrama : „Fie voia Ta“, poezia de Alex. Ma- 
teevici, declamată cu o desăvârşită artă de Remus 
Mitrescu clasa VII, a produs o proiundă impresie 
asupra publicului. 

Publicul s'a depărtat cu multe şi plăcute impresii 
dela acest concert, aducând cele mai sincere elogii 
autorului şi debutanţilor. Dorim mult succes, multă 
paciință şi curaj pe drumul greu al artei muzicale, 
Păr. prof, M. Bruchenthal, ca să poaţă oferi publicului 
din Beiuş multe şi mari lucruri. Coresp. 


— Nou Preşedinte. In urma morţii regreta- 
tului Card. Sincero, Si. Părinte a binevoit a numi 
Preşedinte al Comisiei pentru redactarea Codului de : 
Drept Canonic Oriental, pe Em. Sa Cardinalul Massimo 
Massimi, îostul decan dela »Rota Romana« şi unul 
din cei mai eminenți jurişti. 


— Imndrumări pontificale pentru architec- 
tura bisericească. In revista »Regina Pacis« se pub- 
lică o scrisoare a Cardinalului Pacelli, adresată în 
toamna anului 1935, »Săptămânii de studii pentru arta 
creştină«, ce s'a ţinut la Ferrara în Italia. 

Pentru toți cei ce iubesc buna podoabă a casei 
Domnului, dăm aci, în traducere, o mică parte din acea 
scrisoare. 

»Nesiguranfa« generală şi rătăcirile artistice foarte 
regretabile, mai ales cele ale şcolii moderne, dela o 
vreme încoace au încercat să vâre neorânduială în 
biserică, casa lui Dumnezeu şi a sufletului. 

Deci merită toată lauda strădania ce acum se 
depune, — ținându-se cont în mod foarte fidel de rea- 
litate şi de principii mai deştepte — ca să se reîn- 
toarcă, în cât priveşte arhitectura bisericească, la dru- 
mul bun şi limpede dela care străbunii noştri — în. 
stare să tragă folos din fiecare progres al artei — 
nu S'au abătut nicicând. 

Drumul acesta e croit de scopul natural şi special 
al casei lui Dumnezeu. Biserica e destinată la deprin: 
derea unui cult dat în mod public lui Dumnezeu. Atunci 
să se ţină cont de cerințele particulare ce urmează 
din aceasta, în interesul credincioşilor. 


Dar biserica totdeauna şi înainte de toate e un 
adăpost al suiletului în care acesta îşi apropie pe 
Dumnezeul său. Prin urmare casa lui Dumnezeu va 
purta semnul maiestăţii divine, ea va fi un act de 
adoraţie, ea va inspira credinţă şi evlavie. Tot ceeace 
compune edificiul : materialul, structura arhitecturală, 
picturile şi sculpturile, chiar şi distribuirea luminii şi 
a umbrei vor contribui la aceste scopuri pe cari le-am 
înşirat şi va trebui să le exprime în mod fidel şi cu 
tărie !« 

Dr. 7. Toth: Zece porunci, în românește de Emii Tătar, 
protopop Vol]. 

E a doua carte tradusă şi publicată de Păr. protopop E. 
T. după profesorul Universitar Dr. T. T. — Faptul că predicile 
lui Dr T. T. sunt traduse aproape în toate limbile şi apreciate 
în mod foarte favorabil de critică, e o dovadă incontestabilă 
despre valoarea lor. Inir'adevăr autorul se arată a fi un adânc 
pătrunzător al vremurilor actuale. Prin analize psihologice foarte 
fine, redate într'o formă extrem de plăcută, izbutește să atingă 
şi să pună în mişcare şi cele mai intime resorturiale minţii şi 
voinţei, arătându-le şi determinându-le spre bine; — ori chiar 
acesta-i întreg secretul oratoriei sacre. 

Păr. prot. E. T. atât traducerea aceasia cât şi cea ante- 
rioară (Cred într'unul Domn Isus Hristos), ni le-a dat într'o 
bună limbă românească și în condițiuni tehnice mulțumitoare. 
Pe lângă acest merit, Păr. protopop îl mai are şi pe acela ai 
alegerii atât de nimerite. Prin aceste două traduceri Sf Sa dă 
un nepreţuit sprijin tuturor preoţilor cari au datoria oficială să 
samene prin cuvânt credinţa și iubirea, — ba chiar şi mirenii 
vor putea găsi multe și luminoase idei călăuzitoare in ele, 

"Cartea are 282 pag. Cuprinde 28 predici; 4 sunt despre 
porunci în general, 8 despre prima poruncă d-zeească, 4 despre. 
a doua, * despre a treia și 4 despre a patra. 

Luând în considerare importanța şi actualitatea perpetuă 
a subiectului tratat, o recomandăm cu toată încrederea fiind 
convinşi că va mulțumi pe mulți, 

Se poate comanda dela On. oficiu protopopesc român unit 
din Diciosânmărtin. Costă 90 Lei + porto. Ss. Pp. 





Lectură pentru Postul-mare. 


Se recomandă : 

Patimile Domnului, evengelii, meditații, instruc- 
ţii, de. Clarke— Crișan. 

Preţul redus, 15 Lei. 


Calea Crucii, instrucţii şi meditații. 

Preţul 5 Lei. 

Se pot avea la librării şi la Reuniunea de mi- 
siuni din Lugoj. - 

Comandate direct la Reuniune, se dâ 20% rabat. 





Tipografia Românească, Oradea. 


VESTITORUL 


Anul XII. No. 6 


BANCA _ UNIREA S. A. ORADEA 


CONVOCARE 


Domnii acţionari ai Băncii Unirea S. A. Oradea, - 


sunt convocați prin aceasta la 


d V-a (a șasa) Mlunare Generală Ordinară 


care se va ţinea în Oradea, Sâmbătă în 4 Aprilie 
1936, la ora 17 (5 p. m.) în localul institutului din! 


Oradea, Strada Episcopul Pavel Nr. 2, cu următoarea. 


Ordine de zi: 


1. Deschiderea şi Constituirea Adunării Generale. 

2. Raportul Consiliului de Administraţie. 

3. Raportul Comitetului de Cenzori. 

4. Stabilirea Bilanţului anului de gestiune 1935, 
hotărîre asupra profitului net şi descărcarea Consiliu- 
lui de Administraţie şi a Comitetului de Cenzori. 

5. Alegerea Consiliului de Administraţie pe timp: 
de 6 ani. 

6. Alegerea unui membru în Comitetul de Cenzori 
pe timp de un an. 

7. Eventuale propuneri. 


Oradea, la 27 Februarie 1936. 


Consiliul de Administraţie.. 


“Bilanţ la 51 Decemvrie 1935. 


Active : Cassa în numerar efectiv 197.315, Porto- 
foliu de titluri: Titluri româneşti cotate la bursă v.n. 
100.000.— v. r. 55.000, Portofoliu de Scont plătibil în 
țară : Cambii fără garanții 8,249.736, Cambii garantate 
cu ipoteci 9,533.730. Debitori din fară: Debitori fără 
garanţii 2,326.404, Debitori garantaţi cu ipoteci 4,169.748, 
Conturi diverse 283.068, Mobilier şi rechizite 266.479, 
total 25,08 1.480, 

Pasive : Capital. Social 7,500.000. Fond de rezervă 
30.464, Fond special pt. creanţe dubioase 332.594, 
Fondul de pensii 185664, Alte fonduri 3.368, Depu- 
neri spre iructificare din ţară pe livrete pe termen 
12,770.800, Creditori din ţară 3,948.002, Conturi di- 
verse 285.732, Conturi transitorii 4.319, Sold 20.537, 
total 25,08 1.480. 

Conturi de Ordine: Debit: Cauţiuni Statutare 
300.000. Efecte în gaj în portofoliu 1,791.550, Debitori 
de titluri 1,325.500, Depozite de titluri 80.000, total 
3,497.050. 

Credil : Deponenţi de cauţiuni statutare 300.000. 
Deponenţi de efecte în gaj 1,791.550, Deponenţi de 
titluri 1,405.500, total 3,497.050. 

Contul Profit şi Pierdere : Debit: Dobânzi la 
Creditori 32.688, Dobânzi la Depuneri 39.486, Cheltueli 
de Administraţie: Salarii și indemnizaţii 271.512, Di- 
verse 81.426, Impozite şi taxe 12.482, Diferențe de 
curs la Portofoliu de titluri 45.000, Beneficiul net 
20.537, total 503.131. 


Credit : Dobânzi la debitori 113.936, Dobânzi la 


scont 342.590, Comisioane 42.105, Venitul portoi. de: 


titluri 4.500, total 503.131 Lei. 
Consiliul de Administraţie. 


Redactor: Coriolan Tămăian: 


OBCUCLUI ; 





